पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार बाद दोपहर बाद अपने दोनों दोस्तों के साथ कैंथलाकलां का 23 वर्षीय युवक कुलदीप उर्फ विक्की कैंथबकलां के पुल पर नरवाना ब्रांच नहर में नहाने के लिए गया था, लेकिन नरवाना ब्रांच नहर के तेज बहाव के चलते पानी में बह गया। कुलदीप के डूबने की बात जब उसके दबखेड़ी निवासी जीजा सूरज को पता चली तो उसने अपने गांव के स्थानीय गोताखोर प्रगट सिंह को यह जानकारी दी।
ज्योतिसर पुलिस चौकी प्रभारी रामस्नेही को भी दी गई। सूचना के बाद गोताखोर और पुलिस टीम मौके पर पहुंचे। युवक की तलाश में अभियान चलाया गया, लेकिन युवक का कुछ भी पता नहीं चल पाया। ज्योतिसर पुलिस चौकी प्रभारी ने बताया कैंथबकलां का कुलदीप अपने दो अन्य दोस्तों संदीप और हरदीप के साथ नरवाना ब्रांच नहर में नहाने के लिए आया था।
कुलदीप और संदीप दोनों नहर में नहाने के लिए उतर गए लेकिन हरदीप कपड़ों के पास ही बैठा रहा क्योंकि उसे तैरना नहीं आता था। कुछ समय नहाने के बाद पानी के तेज बहाव में कुलदीप का सांस उखड़ गया और वह पानी के तेज बहाव में बहने लगा। उस समय उसके साथ नहर में संदीप भी था।
पुलिस अधिकारी के अनुसार पुलिस पूरे मामले की जांच कर रही है। कुलदीप के पानी में बहने की सूचना मिलने के बाद पुलिस ने मौके पर पहुंचकर सर्च अभियान भी चलाया, लेकिन कुलदीप का कुछ भी पता नहीं चल पाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn